ཡང་ངས་འདིར་བཤད་འདོད་པའི་གནད་དོན་གཞན་ཞིག་ཡོད་པ་དེ།བཀའ་ཤག་འདིས་ཤེས་ཡོན་སྲིད་ཇུས་ལག་བསྟར་བྱེད་ཀྱི་ཡོད་མེད་དེ་རེད།སྤྱི་ཚོགས་ནང་མི་མང་པོ་ཞིག་གིས་དེའི་ཐད་དོགས་པ་དང་གླེང་སློང་བྱེད་ཀྱི་འདུགདེ་བས་བཀའ་ཤག་འདིས་དེང་སང་མི་ཚོགས་གང་མང་སར་སྲིད་ཇུས་དེ་རྒྱུན་འཁྱོངས་དང་ལག་བསྟར་བྱེད་ཀྱི་ཡོད་ཟེར་ནས་མ་ཎི་བགྲངས་བགྲངས་བྱེད་ཀྱི་ཡོད་པ་རེད།དེ་ཁ་ཙམ་རེད་དམ་དངོས་གནས་རེད།མི་མང་མགོ་འཐོམས་འདུགརྒྱུ་མཚན་ཉིན་ཤས་སྔོན་ཤེས་རིག་ལས་ཁུངས་ཀྱི་གོ་སྒྲིག་འོགགངས་སྐྱིད་དུ་ཤེས་ཡོན་སྲིད་བྱུས་ཕྱག་བསྟར་གནང་ཡུལ་སློབ་གྲྭ་ཁག་གི་སློབ་སྤྱི་དང་དགེ་ཆེའི་དམིགས་བསལ་ཚོགས་འདུ་ཞེས་པ་ཞིག་འཚོགས་སོང་།སྐབས་དེར་ཤེས་རིག་དྲུང་ཆེས་ཚོགས་འདུ་དབུ་འཛུགས་ཀྱི་མཛད་སྒོར་གསུང་བཤད་གནང་སྐབས།མང་ཚོགས་ཀྱིས་ཤེས་ཡོན་སྲིད་ཇུས་ཀྱི་གནས་སྟངས་དང་།ལངས་ཕྱོགས་ག་འདྲ་ཆགས་ཀྱི་ཡོད་རེད་བསམ་པའི་དོགས་པ་དང་རྣམ་རྟོག་ཡོང་ཆོག་གི་རེད།བཀའ་ཤག་སྐབས་༡༤པའི་ངོས་ནས་ཤེས་ཡོན་སྲིད་ཇུས་མུ་མཐུད་ནས་རྒྱུན་འཁྱོངས་བྱེད་ཀྱི་ཡིན་ཟེར་ནས།སྲིད་སྐྱོང་གིས་ཚོགས་འདུ་རིམ་པའི་ནང་བཀའ་གནང་ཡོད་རེད།དེར་བརྟེན་ཤེས་ཡོན་སྲིད་ཇུས་ལག་བསྟར་བྱེད་ཕྱོགས་ལ་ཐེ་ཚོམ་དང་དོགས་པ་གནང་དགོས་པ་གང་ཡང་མེད་ཞུ་རྒྱུ་ཡིན་ཞེས་གསུངས་པ་ཙམ་ལས།དེ་སྔོན་ཤེས་ཡོན་སྲིད་ཇུས་ལག་བསྟར་མེད་སའི་སློབ་གྲྭ་གང་ཞིག་ལ་ད་ལྟ་ལག་བསྟར་བྱེད་ཀྱི་ཡོད་པའི་གནས་སྟངས་དང་།དེ་བཞིན་སློབ་གྲྭ་ཁག་གི་ནང་ཤེས་ཡོན་སྲིད་ཇུས་ལག་བསྟར་ཡོང་ཆེད་ཀྱི་ལས་འགུལ་འདི་དང་འདི་སྤེལ་ཡོད་ཅེས་གཅིག་ཀྱང་ངོ་སྤྲོད་བྱེད་རྒྱུ་མི་འདུག